**Trosopplæringsplan for Oppsal menighet (2018) del 1**

**MØTE, LÆRE, LEVE**

**Mål, grunnlag og organisering**

**Hovedmål for trosopplæringen**

VISJON: Mennesker møtt av Jesus Kristus.

MÅL: Gjennom en systematisk trosopplæring for alle mellom 0 og 18 år ønsker Oppsal menighet å bidra til at

barn og ungdom får møte Jesus Kristus gjennom tre kjerneverdier: MØTE, LÆRE og LEVE. Hovedfokuset for

trosopplæringen er LÆRE-aspektet, men vi ser det som minst like viktig å MØTE barn og unge og å bidra til at de

får opplevelser av å LEVE i og med troen på Jesus.

Grunnlag og særpreg

Menighetens visjon med kjerneverdiene MØTE, LÆRE og LEVE danner grunnlaget for en systematisk

trosopplæringsplan. Alle verdiene er viktige å ha med i alle aldersgrupper, men hovedfokuset endrer seg

etterhvert som barna i målgruppene blir eldre. Oppsal menighet ser for seg at hovedfokuset i aldersgruppen 0-5

år er verdien MØTE. Her er hovedfokuset å møte barn og deres foreldre, la dem føle at de er velkomne i kirken

som en selvsagt del av menigheten. I aldersgruppen 6-12 år endres fokuset, barna blir mer selvstendige og har

ikke nødvendigvis foreldrene med seg på trosopplæringstiltak. Verdien LÆRE blir viktigere, det å gi barna

mulighet til økt kunnskap om bibelen, kirken og den kristne troens innhold blir hovedfokus. Så kommer

ungdomsårene 13-18 år, der konfirmanttiden er en stor og viktig opplevelse for mange. Nå blir verdien LEVE det

som får hovedfokus. Trosopplæringen i disse årene handler om å gi ungdommene redskaper til å leve i troen sin.

Både som medlemmer av en verdensvid kirke, en lokal menighet og i hverdagen med skole, familie og venner.

Grunnlag og særpreg for Oppsal menighet:

Beliggenhet: Oppsal menighet ligger i Østensjø bydel. Oppsal kirke ligger midt i bebyggelsen, rett ved siden av

Oppsal skole. Den er omgitt av blokker og turstier og mange går naturlig forbi kirkebygget i hverdagen.

Menigheten har også et prekested nr 2, Søndre Skøyen kapell som ligger et lite stykke unna kirken. Kapellet er

bygget på dugnadsinnsats og preges av å være en menighet med mange faste eldre brukere.

Forhold til skole og barnehager: Menigheten har gode relasjoner til alle skolene og de fleste barnehagene i

lokalmiljøet, og det er en styrke for menighetens trosopplæring. Skolene samarbeider med menigheten om

skolegudstjenester til jul, og mange barnehager kommer på barnehagevandringer før jul og påske

Teologi: Oppsal er en typisk tradisjonskirke/folkekirkemenighet som står sterkt i lokalsamfunnet som en viktig

bærer av kulturtradisjoner og kristne tradisjoner. Menigheten er både bredden av de døpte og de som kommer

kontinuerlig til gudstjeneste og andre aktiviteter i kirken. Oppsal er en åpen kirke som ønsker å være et fellesskap

som rommer nye mennesker. Kirken er et bygg som er mye i bruk og som er kjent av mange. I tiltakene har vi lagt

vekt på å favne bredt, menigheten er ikke bare de som møtes på søndagens gudstjeneste. Vi er kirke uansett når

vi møtes. Mange av tiltakene har et diakonalt preg, slik ønsker vi å tydeliggjøre at Oppsal er en omsorgskirke.

Menigheten har fokus på livsritene dåp og konfirmasjon, som står sterkt i området som en viktig del av kulturen og

tradisjonen. Tradisjoner som hører til i kirken er viktige for mange i nærmiljøet. Kirken og bydelen har en felles

historie og ble bygd opp omtrent samtidig. De som har bodd her lenge har slik sett et sterkt eierforhold til kirken.

Sosiale forhold/oppvekstvillkår: Østensjø bydel er en gjennomsnittsbydel på mange måter. Det er en bydel i stor

endring med stor befolkningsvekst. Fra 2004 til 2014 var befolkningsveksten på Oppsal rundt 13 %. 49% av

innbyggerne bor i blokk, 46% av befolkningen på Oppsal er en-persons familier. 38 % har

høyskole/universitetsutdanning. Det er stor grad av mobilitet på Oppsal, hvor det er størst blokkbebyggelse, mens

MØTE, LÆRE, LEVE

Mål, grunnlag og organisering

Trosopplæringsplan for Oppsal menighet(2018)

det er mindre mobilitet på Skøyenåsen/Godlia hvor det er større andel hus/villa-bebyggelse. Andelen

fremmedspråklige innvandrere har økt betraktelig de siste årene og ligger nå rundt 21 %.

Aktivitetstilbud: Idrettslaget står sterkt i lokalmiljøet. Særlig idrettene fotball, håndball og basketball. Også

korpsbevegelsen, tennis og turn preger aktivitetstilbudene i området. Bydelen driver junior- og ungdomsklubb i

OPUS, som er lokaliteter eid av menigheten. I tillegg er det et speidermiljø som samarbeider med flere

menigheter i bydel Østensjø, deriblant Oppsal.

**Organisering, rammer og ansvar**

Ansatte: 1 daglig leder 100%, 1 soknepreststilling 100%, 2 prestestillinger 100%, 1 prestestilling 50 %, 1

kateketstilling 100%, menighetsfinansiert diakonstilling 100%, trosopplæringsmedarbeiderstilling 100 %,

kantorstilling 42%. Kateket og Trosopplæringsmedarbeider deler hovedansvaret for trosopplæringen mellom

seg. Kateket er hovedansvarlig for gjennomføring av tiltak for målgrupper fra 11 til 18 år, og

trosopplæringsmedarbeider er hovedansvarlig for tiltak rettet mot målgrupper fra 0 til 11 år. Alle i staben bidrar på

ulike måter inn i trosopplæringsarbeidet, en av prestene spesielt i tiltak rettet mot den yngste gruppen (0-11), og

en av prestene spesielt i tiltak rettet mot ungdom (11-18).

Organisasjonen Young Life driver ungdomsarbeid innenfor menighetens rammer, og det er et godt samarbeid

mellom menigheten og denne organisasjonen som er relativt ny i norsk sammenheng. Dette arbeidet skaper

vekst i arbeidet for ungdom i menigheten.

Link til hjemmeside: https://www.younglife.org/no/Pages/Default.aspx

Menigheten har opprettet et Barne- og Ungdomsutvalg (tidligere trosopplæringsutvalg) der Kateket,

Trosopplæringsmedarbeider og en av prestene møter, samt en fra menighetsrådet og to-tre andre frivillige

medarbeidere. (Frivillige som har med barne- og ungdomsarbeidet å gjøre).

Trosopplæringsplanen skal være oppe til evaluering i Menighetsrådet minst en gang i året, og revideres hvert 4.år.

Det skal finnes et fungerende trosopplæringsutvalg i menigheten.

*Vedlegg:*

Mandat for barne- og ungdomsutvalget 2017-2019.docx

(/Files?fileID=2bfa97ee-de31-485e-9240-c75d47a4997e)

**Samvirke med hjemmet og familien**

Menigheten og familien skal være en gjensidig ressurs for hverandre i trosopplæringen.

Hvorfor:

Menigheten ønsker å styrke og bekrefte foreldre og hjemmet som kompetente trosopplærere og barnets

nærmeste trosforbilder. Menigheten har en viktig oppgave med å utruste og motivere foreldre og faddere til den

oppgaven de sier ja til når de bringer barna til dåp. Menighetens trosopplæring skal gi verktøy som foreldrene kan

bruke i hjemmet. Gjennom trosopplæringen skal foreldre og faddere få oppleve at de blir tatt på alvor som

primærpersoner for barna og skal derfor få hjelp til å bli satt i stand til å drive med trosopplæring på hjemmebane.

Trosopplæringen gir gode anledninger for å samle familien og styrke nettverket rundt barn og unge. Barn vokser

opp i ulike typer familier, og det å støtte familien, uansett type, vil bidra til å styrke barn og unges oppvekstsvilkår.

Hvordan:

1) Bruke dåpssamtalen til å konkretisere hva det vil si å oppdra barnet til kristen tro gjennom å oppmuntre

Sentrale dimensjoner

Trosopplæringsplan for Oppsal menighet(2018)

Side 2 av 45

foreldre til å be for og med barnet, og å synge kristne barnesanger for barnet. I denne samtalen skal det gis

informasjon om barnearbeidet i menigheten.

2) Oppfordre foreldre til å bidra ved de ulike tiltakene som gjennomføres. F.eks. som medarbeidere under Lys

Våken, bøssebærer under KNs fasteaksjon, kjøring til og fra aktiviteter, kakebaking eller på andre måter.

3) Invitere til Gudstjenester med påfølgende kirkekaffe der hele familien blir inkludert og ønsket velkommen.

4) Arrangere informasjonsmøter i forbindelse med konfirmantarbeidet og andre større arrangementer.

5) Sende med en impuls til hjemmene ved hvert tiltak. Eks, bok, bilde, cd, bibel, enkle ting som menigheten

selv lager, laminert kort med aftenbønn, o.l.

6) Dele ut brev til faddere med informasjon om hvordan de kan hjelpe familien og barnet i oppdraget de har

påtatt seg med å oppdra barnet til kristen tro.

*Vedlegg:*

oversikt over impulser til hjemmene.docx

(/Files?fileID=aeeb39aa-52b8-418c-a858-aba226870ef5)

**Barn og unges medvirkning**

Menigheten ønsker å trene barn og ungdom til å ta ansvar og skape fellesskap seg i mellom. .

Hvorfor: For å sikre at menighetens trosopplæringsarbeid oppleves relevant for barn og unge, er det viktig å

legge til rette for medvirkning i ledelse, planarbeid, gjennomføring og evaluering av trosopplæringsplanen. I

ungdomsalderen er det viktig å legge til rette for ungt ansvar med voksen tilstedeværelse. Det er også viktig å ta

barn og unge på alvor gjennom å lytte til deres evalueringer og innspill, gjennom å gjøre det kan vi bli bedre til å

snakke et språk som de forstår i formidling og forkynnelse.

Hvordan:

1) Gjennomføring av lederkurs for ungdommer. De ungdommene som går på lederkurs skal involveres i det

øvrige trosopplæringsarbeidet.

2) Menigheten skal sende delegater til ungdomstinget.

3) La ungdommene lage egne gudstjenester der de selv får bestemme rammer og innhold.

4) Bruke «stadig bedre» som evalueringsverktøy slik at brukerne selv får være med å evaluere tiltakene, eller

utvikle egne evalueringsverktøy.

5) Utfordre unge mennesker til å stille til valg for menighetsråd og bispedømmeråd.

*Vedlegg:*

Evalueringsskjema konfirmasjonstiden 2016.docx

(/Files?fileID=7c585ee9-a7d2-4bed-bcf3-fae0c1def8ec)

Evalueringsskjema foreldre konf.docx

(/Files?fileID=818db478-5ed2-47f9-abcc-afcb42f46cd3)

Evalueringsskjema foreldre leir.docx

(/Files?fileID=2bc9f6dd-70bc-413d-b4c2-b301ecf13edf)

**Inkludering og tilrettelegging**

Trosopplæringstiltakene skal i så stor grad som mulig være åpne for alle gjennom å ha god tilgjengelighet både i

form og innhold. De som trenger og ønsker tilpasset opplæring og særskilt tilrettelegging skal få dette.

Hvorfor: Det er viktig at trosopplæringen er for alle, uavhengig av funksjonsevne. Det betyr at vi forholder oss til et

offentlig krav om universell utforming. Det er ikke alltid vi klarer å inkludere selv om det er ønskelig, og da er det

viktig med tilrettelegging. Med tilrettelegging mener vi ikke bare fysisk tilrettelegging som tekniske hjelpemidler

eller tilpasninger på bygg/anlegg, men også å møte barn og unge med ulike former for behov som ikke synes så

godt. Det kan være både sosialt, psykisk eller ulike former for fungeringsutfordringer.

Hvordan:

Trosopplæringsplan for Oppsal menighet(2018)

Side 3 av 45

1) Å sikre at alle har mulighet til å være i kirkebygget, sørge for tilgang via ramper og ytterdører brede nok til

rullestoler. Sørge for fungerende teleslynge, og bruke denne aktivt ved tiltak og arrangementer.

2) Invitasjoner til ulike arrangementer og informasjon om arbeidet som drives for barn og unge skal alltid

informere om muligheten for tilrettelegging.

3) Vi skal være bevisst på hvilke bilder og tekster som brukes på hjemmesiden og i brosjyrer slik at det er

leselig og forståelig.

4) Valg av aktiviteter i trosopplæringstiltakene skal være slik at alle barn og unge skal kunne delta uavhengig av

funksjonsevne.

5) Menigheten skal jobbe oppsøkende overfor familier med minoritetsbakgrunn og familier med barn/unge med

ulike funksjonshemminger. I Oppsal menighet gjelder dette spesielt de familiene som har barn som er tilknyttet

Vetland skole, en skole for hørselshemmede og døve.

6) Inkludere medarbeidere/hjelpetjenester i forarbeidet når vi planlegger aktiviteter, gjerne gjennom å ha møter

med aktuelle instanser. (eksempelvis tolketjenesten)

**Gudstjeneste**

Gudstjenesten skal være et sted der flere får muligheten til å være deltakere, ikke bare tilskuere, men også en

plass der man kan være tilstede på en måte som gjør at man opplever en tilhørighet.

Hvorfor: Gudstjenesten skal være et sted der det skjer kunnskaping, et sted der vi kan finne ut av troen sammen.

Den skal romme alle typer familier. Barn og ungdom har andre ønsker og behov enn voksne og eldre, men de er

ikke de eneste som må tas hensyn til i gudstjenestelivet. Gudstjenesten er et av få møtepunktet i menigheten der

en får mulighet til å møtes på tvers av generasjoner, og det vil vi forsøke å tilrettelegge for. Gjennom

trosopplæringen er et av målene å gjøre barna til kompetente gudstjenestedeltakere. Slik kan de i neste omgang

bidra til å foredle gudstjenesten med egne bidrag og innspill.

Hvordan:

1) Alle fasearrangementer skal inneholde en gudstjeneste eller gudstjenestelignende elementer.

2) På barnas gudstjenester skal barna være forsangere, leser bønner, gå i prosesjon, dramatiserer

prekenteksten, delta på bønnevandring eller på andre måter være synlige i gudstjenesten.

3) Det skal tilbys søndagsskole ved ordinære gudstjenester. Dåpen legges til begynnelsen i gudstjenesten slik

at barna får med seg den før de går til søndagsskolerommet. Søndagsskolen avslutter før nattverden begynner

slik at barna og foreldre kan delta under nattverdsfeiringen.

4) Barnekorene skal delta på flere gudstjenester hvert år, og da særlig på gudstjenester knyttet til

trosopplæringstiltak.

5) Det skal gjennomføres egne ungdomsgudstjenester på kveldstid der ungdommene selv får være kreative og

lage gudstjeneste sammen.

6) Rekruttere flere ungdommer til tjeneste i gudstjenesteteamene i menigheten gjennom ledertreningskursene.